கேள்வி: இந்தியப் பொதுவுடைமைக் கட்சி - ஆரம்ப கால வரலாறு குறித்து விரிவாக சொல்லுங்கள்.
பதில்: ரஷ்யப் புரட்சி அக்டோபர் 1917ல் வெற்றி பெற்ற பிறகு மேற்கத்திய நாடுகளிலும் கீழ்த் திசை நாடுகளிலும் மார்க்சியம் கொள்கைகளில் ஈடுபாடு கொண்டிருந்த படித்த அறிவாளிகள் கம்யூனிஸ்ட் கட்சிகளை அமைக்கத் தொடங்கினார்கள். அதே போன்று இந்தியாவிலும் வெளிநாடுகளிலும் இருந்த படித்த எம். என். ராய் போன்ற அறிவாளிகளின் சில குழுக்கள் மார்க்சியத்தின் பொதுவான கோட்பாடுகளை இந்தியாவின் சூழ்நிலைக்கு ஏற்ப, பழைய சோவியத் ஒன்றியம் இருந்த தாஷ்கன்ட் நகரத்தில், இந்தியப் பொதுவுடமைக் கட்சியைத் தெடங்கினார்கள்.[https://www.bbc.com/tamil/india-54591137 இந்தியாவில் 100 ஆண்டுகளை கடந்த கம்யூனிஸ்ட் கட்சி வரலாறு] 1925 களின் முதல் பாதியில் இந்தக் குழுக்கள் [கம்யூனிஸ்ட் அகிலம்|கம்யூனிஸ்ட் அகிலத்தின்] (Comintern - சர்வதேச கம்யூனிஸ்ட் இயக்கத்தின் கூட்டமைப்பு) வழிகாட்டலில் ஒன்று சேர்ந்து இந்திய கம்யூனிஸ்ட் கட்சியைத் துவக்கின. மக்களை ஒன்று திரட்ட மும்பை, வங்காளம், பஞ்சாப் (பிரித்தானிய இந்தியா) மற்றும் ஐக்கிய மாகாணம் விவசாயிகள்-தொழிலாளர்கள் கட்சிகள் அமைக்கப்பட்டன. இந்தக் கட்சிகள் மூலமாகவும் அகில இந்திய தொழிற்சங்கக் காங்கிரஸ் (AITUC) மூலமாகவும் விவசாயிகள், தொழிலாளர்கள் இயக்கங்களில் கம்யூனிஸ்டுகள் பங்கேற்றனர். பம்பாயில் பலம் வாய்ந்த கர்னி-காம்கார் ஒன்றியம் மூலம் நடந்த கூலி உயர்வுக்கான போராட்டங்களுகு கம்யூனிஸ்ட்டுகள் தலைமை வகித்தனர்.
கேள்வி: இந்தியப் பொதுவுடைமைக் கட்சி - ஆங்கிலேய காலனி ஆட்சியாளர்களின் ஒடுக்குமுறை பற்றி விளக்கவும்.
பதில்: அப்போது இந்தியாவில் குடிமைப்பட்ட கால இந்தியா நடந்து கொண்டிருந்தது. அவர்கள் ஆரம்ப காலத்திலிருந்து கம்யூனிஸ்டுகளை வேட்டையாடத் தொடங்கினர். ஆட்சியைக் கவிழ்க்க சதி செய்ததாக சதி வழக்குகள் போட்டு கம்யூனிஸ்டுகளின் அரசியல் நடவடிக்கைகளை முடக்க முயற்சித்தனர். கம்யூனிஸ்ட் கட்சி இந்திய தேசிய விடுதலை இயக்கத்தில் காங்கிரஸ் கட்சியின் தலைமையை தட்டிக் கேட்கவில்லை. தேசிய விடுதலை இயக்கத்துக்கு தலைமை ஏற்கவும் முயற்சிக்கவில்லை. காங்கிரசின் உள்ளிருக்கும் முற்போக்கு பிரிவினரை ஈர்த்து காங்கிரசுக் கட்சியை இடதுசாரி திசையில் திருப்பலாம் என்று 1921 அகமதாபாத் காங்கிரஸ் மாநாட்டில் கம்யூனிஸ்ட்கள் முயற்சித்தனர். முழு விடுதலையை அடைவதை காங்கிரஸ் கட்சியின் திட்டமாக நிறைவேற்றும்படி செய்யப் போராடினார்கள். 1929 மார்ச்சில் இந்தியக் கம்யூனிஸ்ட் கட்சியின் முக்கியத் தலைவர்கள் கான்பூர், மீரட் போன்ற சதி வழக்குகளில் குற்றஞ்சாட்டப்பட்டு கைது செய்யப்பட்டனர். இரண்டாம் உலகப் போர் ஆரம்பத்தில் போர் எதிர்ப்பின் காரணமாக பல தலைவர்கள் கைதாகினர். இட்லர் [சோவியத் யூனியன்|சோவியத் யூனியனை]] ஆங்கிலேயருக்கு ஆதரவாக தாக்கிய போது ஆங்கிலேயர்கள் இந்தியப் பொதுவுடமைக் கட்சிக்கு ஆதரவாக இருக்க ஆரம்பித்தார்கள்.
கேள்வி: இந்தியப் பொதுவுடைமைக் கட்சி - இந்திய விடுதலைக்குப் பிறகு என்பது என்ன?
பதில்: 1947 இந்தியப் பிரிப்பு பிறகும் இந்தியா ஒரு அரைக்காலத்துவ அரசாக உள்ளது, வெறும் ஆட்சி மாற்றமே நிகழ்ந்துள்ளது என்ற கருத்துக்கு இந்தியப் பொதுவடமைக் கட்சி வந்தது. 1948 இல் கல்கத்தாவில் நடந்த இந்திய பொதுவுடமைக் கட்சி மாநாட்டில் ஆயுதம் ஏந்தி புரட்சி நடத்தவேண்டிய தருணம் பிறந்துவிட்டது என்று தீர்மாணத்தை நிறைவேற்றினர். இதனையடுத்து இந்திய முதல் பிரதமர் ஜவஹர்லால் நேருவால் இந்தியப் பொதுவுடைமைக் கட்சி செய்யப்பட்டது. மேலும் இந்தியா முழுவதும் பல சதிவழக்குகளை இந்தியப் பொதுவுடமைவாதிகள் மீது போடப்பட்டு அவர்கள் வேட்டையாடப்பட்டனர். தமிழ்நாட்டில் திருநெல்வேலி சதிவழக்கு, 1949 உள்ளிட்ட 10 இக்கும் மேற்பட்ட சதி வழக்குகள் போடப்பட்டன. சில ஆண்டுகளுக்குப் பின்பு சர்வதேச இடதுசாரிகளின் தலைமையிடமான (பொலிட்பீரோ) தலையீட்டால் இந்தியாவில் கம்னியூஸ்ட் கட்சி தேர்தல் அரசியலில் ஈடுபடலாம் என்று பிரதமர் நேரு தடையை 1952 நீக்கினார். பின்பு 1952 ஆம் ஆண்டு முதல் இந்தியாவில் நேரடியாக தேர்தல் அரசியலில் கம்னியூஸ்ட் கட்சி செயல்பட ஆரம்பித்தது. இந்தியாவில் ஆளும் காங்கிரஸ் கட்சிக்கு எதிரான கொள்கை சித்தாந்தம் உடைய பலமான எதிர்கட்சியாக கம்னியூஸ்ட் கட்சி செயல்பட்டு வந்தது.
கேள்வி: இந்தியப் பொதுவுடைமைக் கட்சி - கட்சியில் பிளவு பற்றி தகவல் சொல்.
பதில்: 1962-இல் நடைபெற்ற இந்திய சீனப் போர் காரணமாக கட்சித் தலைவர்களுக்கிடையே சீனாவை ஆதரிப்பதா அல்லது எதிர்ப்பதா என்ற முரண்பாடுகள் ஏற்பட்டது. எஸ். ஏ. டாங்கே தலைமையிலான தலைவர்கள் சோவியத் ஒன்றியம் மற்றும் இந்தியாவை ஆதரித்தனர். சில தலைவர்கள் சீனாவை ஆதரித்தனர். இதன் காரணமாக 1964-இல் சீனா ஆதரவு நிலைப்பாடு கொண்ட தலைவர்கள் 1964-இல் புதிய இந்தியப் பொதுவுடமைக் கட்சி (மார்க்சிஸ்ட்) நிறுவினர்.[https://www.bbc.com/tamil/india-57722791 சீனப் போரால் இந்திய கம்யூனிஸ்ட் கட்சி பிரிந்தது ஏன்?] ஆயினும் கொள்கை கோட்பாடுகள் ஒன்றே கொண்டிருந்தபோதிலும் ஏன் இடது வலது என பிரிந்த காரணம் ஏனென்று தெரியவில்லை. 1969 ஆம் ஆண்டு பிரதமர் இந்திரா காந்தி அவர்கள் தலைமையிலான காங்கிரஸ் கட்சி பிளவுற்ற போது இந்திரா காங்கிரசுக்கு இந்திய கம்யூனிஸ்ட் கட்சி ஆதரவளித்தது. காங்கிரஸ் கட்சிக்கு கூட்டணி ஆதரவு என்ற நிலையை இந்திய கம்யூனிஸ்ட் கட்சி எடுத்ததாலே பெரும் பின்னடைவு ஏற்பட்டது. அதனால் இந்தியாவில் இந்திய கம்யூனிஸ்ட் கட்சி மற்றும் இந்திய மார்க்சிஸ்ட் கம்யூனிஸ்ட் கட்சி தனித்து வெற்றி பெற்று இந்தியாவை ஆளும் ஒன்றிய அரசில் ஆட்சி அமைக்க முடியாத நிலையும், அக்கட்சியின் தனித்தன்மையும் இழந்ததாக கூறப்படுகிறது.